|  |  |
| --- | --- |
| Numri i lëndës: | 2018:029671 |
| Datë: | 23.04.2019 |
| Numri i dokumentit: | 00287659 |

**P.nr. 27/2019**

**NË EMËR TË POPULLIT**

**GJYKATA THEMELORE –**Departamenti për Krime te Renda ne Pejë, Kryetari i Trupit Gjykues –Gjyqtari Sylë Lokaj , anëtaret e trupit gjykues – gjyqtaret Sejdi Blakaj dhe Sami Sharragjiu, e me pjesëmarrjen e sekretares juridike Binake Mulliqi, e sipas aktakuzës se Prokurorisë Themelore-Departamenti për Krime te Renda ne Pejë, PP.nr.140/2017 dt. 20.06.2018 kundër te akuzuarit E.D i akuzuar për vepër penale te mashtrimit ne tentativë nga neni 335 par.3, lidhur me par 1, e lidhur me nenin 28 te KPK-se.në shqyrtimin kryesore verbalo-publik, ne prezencën e përfaqësuesit te aktakuzës Prokurorit të Shtetit Ardian Hajdaraj, të dëmtuarit J A, te akuzuarit dhe mbrojtësit av. Gëzim Kollqaku, me **dt.15.04.2019** mori dhe publikisht shpalli ketë:

**A K T G J Y K I M**

**Kundër të akuzuarit:**

1. **E D,** i biri i S dhe A e gjinisë N, i lindur me .........., ne Pejë, tani me banim në Rr. “ I P D “ nr.... ne Pejë,............ i gjendjes se mesme ekonomike , shqiptar , shtetas i Republikës se Kosovës, i dënuar me pare , ka vuajtur dënimin, tani gjendet ne liri.

-ne kuptim te nenit 363 par. 1 pika 1.1 te KPPK-së

**REFUZOHET AKTAKUZA**

I akuzuar se :

Me dt.24.11.2017, ne P, me qellim te përfitimit te kundërligjshëm te dobisë pasurore , ka tentuar qe me ane te paraqitjes se rreme te fakteve , ti shkaktoj dem material te dëmtuarës KK. P, ne atë mënyrë qe ditën kritike i pandehuri si pronar i Kompanisë “ C”, me seli ne fshatin V K. P, duke e përdorur vendimin e falsifikuar me numër, kinse i lëshuar nga Bordi i Drejtoreve te KK-së ne P, te pranuar nga i pandehuri, pastaj te njëjtin vendim për mes te postes ja dërgon zyrtarit te Financave këtu te dëmtuarit J.A, me çraste ka kërkuar kompensimin e demit për shumen prej 440.000 euro, ashtu qe i dëmtuari duke dyshuar ne kërkesën e te pandehurit E, vendimi ne fjale e dërgon te i dëmtuari G.M, ndërsa ky i fundit menjëherë e paraqet rastin ne Polici dhe ne prokurori.

* me çka kishte për te kryer vepër penale te mashtrimit ne tentativë nga neni 335 par.3, lidhur me par 1, e lidhur me nenin 28 te KPK-se.

**- prokurori i shtetit ne mungesë te provave ne fjalën përfundimtare** **ka hjek dorë nga ndjekja penale.**

Shpenzimet e procedurës penale ju ngarkohen mjeteve buxhetore te kësaj gjykate.

Te dëmtuarit J A dhe G M qe te dyte nga Peja për realizimin e kërkesave eventuale për dëmshpërblim udhëzohen ne kontest civil.

**A r s y e t i m**

**1.Aktakuza :**

Prokurori i Shtetit pranë Prokurorisë Themelore –Departamenti për Krime te Renda ne Pejë, aktakuzën PP.nr.140/2017, dt.20.06.2018 e ka akuzua E.D për vepër penale te mashtrimit ne tentativë nga neni 335 par.3, lidhur me par 1, e lidhur me nenin 28 te KPK-se.

Ne shqyrtim kryesor pas administrimit të provave në fjalën përfundimtare me dt.15.04.2019 Prokurori i shtetit në mungesë të provave , ka hjekë dorë nga ndjekja penale kundër të akuzuarit .

**2.Vendimi i gjykatës**

Me qenë se Prokurori i Shtetit pas nxjerrjes se provave , ka hjek dore nga ndjekja penale kundër te akuzuarit, gjykata ne kuptim te nenit 363 par. 1 pika 1.1 te KPPK-së, e ka refuzuar aktakuzën dhe ka vendos si ne dispozitiv te aktgjykimit.

Vendimi qe shpenzimet e procedurës penale tu ngarkohen mjeteve buxhetore te kësaj gjykate është i bazuar ne nenin 454 te KPPK-së.

Vendimi që pala e dëmtuar të udhëzohet në kontest civil është i bazuar në nenin 463 par.2 të KPPK-së

.

**U VENDOSE NE GJYKATEN THEMELORE – Departamenti për Krime te Renda në Pejë, me dt.15.04.2019.**

P.27/2019

**Sekretarja juridike Kryetari i trupit gjykues-Gjyqtari**

Binake Mulliqi Sylë Lokaj

**UDHZIM JURIDIK**

Kundër këtij aktgjykimi është e lejuar

Ankesa ne afat prej 15 ditësh , pas

marrjes Aktgjykimit , Gjykatës se

Apelit ne Prishtinë e përmes kësaj

Gjykate